Kollox jindika li fid-dar ta’ David Abela li nqatel nhar it-Tnejn li għadda, irnexxielu jidħol raġel bil-possibilta li kien hu li wettaq id-delitt. Filmati ta’ CCTV jiżvelaw li qabel ma David Abela kien wasal id-dar raġel li minn fuq il-filmati tas-CCTV ma jidhirx daqstant ċar, daħal fir-residenza tal-vittma. Mhux ċar jekk l-allegat aggressur kellux aċċess għad-dar inkella sgassax l-entratura tad-dar. Kif kien żvela netnews.com.mt l-għada tat-traġedja… il-flilmati tas-CCTV jistgħu ikunu kruċjali biex dan id-delitt ikun solvut. Fid-dawl ta’ aktar evidenza ġdida, l-Pulizija kompliet tinvestiga aktar fid-dettal dan il-każ b’fost oħrajn b’interrogazzjonijiet ta’ nies qrib ħafna ta’ David Abela. Il-Pulizija kellmet kemm-il darba lis-sieħba tiegħ Irina Alexandrovna Micallef, li kienet hi li skopriet il-ġisem bla ħajja ta’ David Abela, f’xena makabra. Irina Alexandrovna Micallef, dakinhar tad-delitt kienet għadha kemm wasslet Malta wara li għal xi jiem kienet barra minn pajjiż. David Abela inqatel b’diversi daqqiet ta’ arma li taqta u bil-ponta.